|  |  |  |
| --- | --- | --- |
| http://www.ordinacija.hr/images/content/logo/hkmb.png | PREPORUKE POVJERENSTVA ZA STRUČNA PITANJAZAPISI ZA KORISNIKE | PPSP-ZK7.0-1/1 |
| Povjerenstvo za stručna pitanja | PREPORUKA O SADRŽAJU I ISPISU LABORATORIJSKOG NALAZA - nadopuna I  | 15.02.2015 |

Značajnim poboljšanjem laboratorijskih i bolničkih informacijskih sustava kao i CEZIH-a, te postojećim ugovornim obvezama primarne zdravstvene zaštite, laboratorijski nalazi u PDF obliku trebali bi se većinom ispisivati u ambulantama liječnika obiteljske medicine. Međutim, još uvijek se vrlo veliki broj nalaza ispisuje u medicinsko-biokemijskim laboratorijima u kojima su i izrađeni. To je manje izraženo u sekundarnoj i tercijarnoj zdravstvenoj zaštiti gdje su nalazi pohranjeni u BIS-u i uglavnom se pregledavaju putem navedenog sustava ili se ispisuju na pripadajućim odjelima.

U nedostatku detaljnije i jasnije pravne regulative, pri ispisu nalaza u ambulantama liječnika obiteljske medicine ili na odjelima bolnica a koji nije ovjeren od strane magistra medicinske biokemije, odnosno specijalista medicinske biokemije, preporuka je da se na nalazu naznači kako se radi o elektronskom obliku nalaza, sljedećim tekstom:

### „Nalaz je ispisan elektronskim putem. Originalni, ovjereni ispis nalaza može se dobiti u laboratoriju u kojem je nalaz izrađen”.

Preporučujemo potpuno isti tekst koristiti pri svakom obliku elektronskog slanja nalaza.